പ്രോടിവിൻ

പ്രോടിവിൻ, അമേരിക്കൻ ഐക്യനാടുകളിലെ അയോവ സംസ്ഥാനത്ത് ചിക്കാസോ, ഹോവാർഡ് കൌണ്ടികളിലായി സ്ഥിതിചെയ്യുന്ന ഒരു പട്ടണമാണ്. 2010 ലെ യു.എസ്. സെൻസസിൽ ഈ പട്ടണത്തിലെ ജനസംഖ്യ 283 ആയിരുന്നു. ചെക് റിപ്പബ്ലിക്കിന്റെ തെക്കുഭാഗത്തുള്ള ബൊഹീമിയൻ പട്ടണമായ പ്രോടിവിൻ പട്ടണത്തെ അനുസ്മരിച്ച് ആദ്യകാലനിവാസികൾ ഈ പട്ടണത്തിനു പേര് നൽകി. മൈക്കൽ ലെൻസിങ് ആണ് ഇപ്പോഴത്തെ പ്രോടിവിനിലെ മേയർ.

 ചരിത്രം 
ആദ്യ ചെക്ക് കുടിയേറ്റക്കാർ 1855 ൽ എത്തിച്ചേരുകയും ഇവിടുത്തെ ഭൂപ്രകൃതി തങ്ങളുടെ സ്വദേശത്തെ ഓർമ്മിപ്പിച്ചതിനാൽ  അവർ ഈ പ്രദേശത്തു കുടിയേറ്റമുറപ്പിക്കുകയും ചെയ്തു. കുടിയേറ്റക്കാരിൽ ബഹുഭൂരിപക്ഷവും കത്തോലിക്കരായിരുന്നതിനാൽ 1878 ൽ അവർ സ്വന്തമായി ദേവാലയം നിർമ്മിക്കുകയും അത് പട്ടണത്തിലെ ആദ്യത്തെ കെട്ടിടമായി മാറുകയും ചെയ്തു.

 അവലംബം